da en da nl ca da da da es da da da da da da da da da da da da da da da da da da da da da id ru en da da da en da da da da da da da da da de da da da da da da da da da da da da da nl da en da da es nl da
Fagbevægelsen til Christiansborg: Der er brug for en stærk inflationspakke | FH - Fagbevægelsens Hovedorganisation
19.9.2022 10:02:06 CEST | FH - Fagbevægelsens Hovedorganisation
Fagbevægelsen foreslår en omfattende hjælpepakke i kølvandet på den rekordhøje inflation. ”Vi er glade for regeringens lånepakke, men der er også brug for hjælp her og nu,” siger formand for Fagbevægelsens Hovedorganisation, Lizette Risgaard.
Mange lønmodtagere er nu så hårdt pressede af den høje inflation, at fagbevægelsen foreslår en omfattende hjælpepakke målrettet lønmodtagerfamilier, ledige og husstande med høje varmeudgifter. FH’s pakke beløber sig i første omgang til 2,5 mia. kr., som skal hurtigt ud til danskerne.
Hvis inflationen fortsætter ind i 2023, skal hjælpen fordobles til omtrent 5. mia. kr. Oven i det foreslår FH, at der indføres en skat på overnormal profit, som skal finansiere, at elafgiften sættes ned.
Fagbevægelsens Hovedorganisation foreslår i sin nye ”Inflationspakke til lønmodtagerfamilier” blandt andet økonomisk hjælp til transport, dagpengetillæg, forlænget varmecheck, højere fradrag for fagforeningskontingent og en gradvis reduktion af elafgiften.
”Inflationen er nu så voldsom, at arbejderfamilier med to indtægter har svært ved at betale for opvarmningen af deres hus, transport, dagligvarer, faglige kontingenter osv.
Det er rigtig godt, at regeringen har lavet en lånepakke, som kan udskyde regningen for de hårdest ramte, men der er også brug for, at regningen bliver mindre for de fleste, og jeg hæfter mig ved, at statsministeren netop har understreget, at der kommer yderligere initiativer. Der synes vi så, at ambitionsniveauet skal være højt”, siger Lizette Risgaard.
Efter mange års udhuling af dagpengene lykkedes det fra oktober 2023 at få hævet satsen de første tre måneder for folk, der har været i beskæftigelse de seneste to ud af tre år.
Men i mellemtiden er rådighedsbeløbet for dagpengemodtagere på grund af inflationen blevet 1.000 kr. mindre værd om måneden. Derfor foreslår FH at fremrykke dagpengetillægget, så det allerede får virkning fra d. 1. januar 2023.
”Dagpengemodtagere får i forvejen typisk halveret deres levestandard, når de mister deres job. Og så slår inflationen altså ekstra hårdt. Så dagpengemodtagere har om nogen virkelig brug for en akut, midlertidig, økonomisk håndsrækning,” siger Lizette Risgaard.
FH foreslår også en midlertidig forhøjelse af befordringsfradraget målrettet folk med lave og middel indkomster, som har langt til arbejde. Samtidig skal lønmodtagere kunne opnå pendlerkort, så flere vil supplere deres bilkørsel med kollektiv transport.
”Det er utrolig vigtigt, at lønmodtagere, der er villige til at acceptere lange transporttider, ikke bliver straffet økonomisk. Samtidig har vi som samfund en kæmpe interesse i at opretholde mobiliteten på arbejdsmarkedet,” siger Lizette Risgaard.
Hæv fradraget for fagforeningskontingent
Fradraget for medlemskab af en fagforening er de seneste årtier blevet markant forringet. Staten bidrager i dag langt mindre til at støtte et velorganisereret arbejdsmarked end førhen. Derfor foreslår FH en forhøjelse af fradragsværdien på fagforeningskontingent fra de nuværende 25,6 pct. til 33 pct., som det var tidligere.
”Det er simpelthen så urimeligt, at mens arbejdsgiverne har fuldt fradrag for deres medlemskab af en arbejdsgiverorganisation, så er medarbejdernes fradrag blevet markant forringet. Det virker som om, politikerne ikke forstår, at den danske model – med stærk organisering på begge sider – er et fælles ansvar,” siger Lizette Risgaard.
Desuden foreslår FH en forlængelse af varmechecken for en bredere kreds end i dag, hvis prisen på opvarmningskilder fortsat er høj i 2023.
Lavere elafgift skal bæres af de bredeste skuldre
Fagbevægelsen vil derudover gerne være med til at reducere elafgiften, men kun hvis finansieringen er retfærdig. FH’s konkrete forslag er, at reduktionen finansieres via en skat på overnormal profit for de virksomheder, der i disse krisetider oplever en ekstremt høj indtjening.
”Det er rimeligt, at virksomheder med en meget høj indtjening bidrager til statskassen i en tid, hvor der er så hårdt brug for det som nu. En lignende ordning er gennemført i Storbritannien for energisektoren, og nu er EU-kommissionen også kommet på banen med et konkret forslag,” siger Lizette Risgaard.
Information om FH - Fagbevægelsens Hovedorganisation
FH - Fagbevægelsens Hovedorganisation
35 24 60 00https://fho.dk
Fagbevægelsens Hovedorganisation (FH) er Danmarks største og stærkeste tværfaglige fællesskab. Vi organiserer faglige organisationer, der repræsenterer mere end 1,3 mio. lønmodtagere. Både offentligt og privat ansatte.
FH kæmper for job og uddannelse til alle, for et sikkert og sundt arbejdsmiljø og for et trygt, demokratisk og solidarisk samfund.
Vi er en del af den rigtige fagbevægelse, der kæmper for ordnede forhold for vores medlemmer. Vi forhandler med arbejdsgiverne for at sikre og fastholde ordentlige løn- og arbejdsvilkår. Det er det, vi kalder ”Den Danske Model”.
Vi arbejder for job til alle, og for at Danmark fortsat er et produktivt velfærdssamfund. Derfor bekæmper vi social dumping, der undergraver den danske model og vores overenskomster.
Vores værdigrundlag bygger på stolthed, lighed og fællesskab. Vi tror på, at vi er stærkere sammen end hver for sig.
Følg pressemeddelelser fra FH - Fagbevægelsens Hovedorganisation
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FH - Fagbevægelsens Hovedorganisation
Fagbevægelsen: Valget handler om vores alles tryghed5.10.2022 15:03:14 CEST | Pressemeddelelse
Folketingsvalget skal afholdes 1. november, og det er et afgørende valg for danske lønmodtagere.
Fagbevægelsen: Godt at regeringen sagde nej til mindstelønsdirektivet4.10.2022 11:15:22 CEST | Pressemeddelelse
Fagbevægelsen er glade for, at regeringen har stemt nej til mindstelønsdirektivet og opfordrer nu til et annullationssøgsmål mod EU.
Usikkerhed om arbejdsmiljøindsatsen i Danmark3.10.2022 17:21:47 CEST | Pressemeddelelse
Ved årsskiftet 2022/2023 står Arbejdstilsynet til at miste næsten 40 pct. af sine bevillinger til kontrollen med arbejdsmiljøet og social dumping, da der ikke ser ud til at være politisk vilje til at indgå en flerårig arbejdsmiljøaftale inden et valg. ”Ærgerligt, at der er ”gået Christiansborg i den”, for det betyder endnu et år med midlertidige bevillinger til Arbejdstilsynet og NFA”, siger Morten Skov Christiansen, næstformand i FH.
Fagbevægelsen: Alle på erhvervsskolerne har fortjent løn30.9.2022 16:02:44 CEST | Pressemeddelelse
Det er godt, at regeringen vil give de SoSu-studerende løn, mens de uddanner sig. Men der er behov for at give elevløn til alle kommende faglærte og for at forbedre uddannelserne – for ”vi har svigtet de unge på erhvervsskolerne”, siger Lizette Risgaard.
Regeringens 2030-plan er god for Danmark30.9.2022 09:14:43 CEST | Pressemeddelelse
”Det her er en ansvarlig plan, der løfter velfærden og sætter en god retning for Danmark.” Det siger formanden for Fagbevægelsens Hovedorganisation Lizette Risgaard i en kommentar til regeringens nye 2030-plan.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022